10. ΠΡΟΕΔΡΙΚΟΝ ΔΙΑΤΑΓΜΑ της 28 Ιουν./11 Ιουλ.1935 Περί τροποποιήσεως και συμπληρώσεως του από 15/29 Δεκ.1926 Δ/τος “περί των όρων και διατυπώσεων, καθ’ ους επιτρέπεται η επί προσωρινή ατελεία εισαγωγή χάρτου και χαρτονίου προς κατασκευήν κυτίων σιγαρέττων προοριζομένων δια την αλλοδαπήν. Σελ.576 Έχοντες υπ’ όψει την διάταξιν του άρθρου μόνου, εδαφίου δ΄ του Νόμ.ΒΩΙ΄ του 1901 “περί προσωρινής ατελείας πρώτων υλών επί εξαγωγή αυτών μεταπεποιημένων εις βιομηχανικά προϊόντα”, προτάσσει του επί των Οικονομικών Υφυπουργού και μετά σύμφωνον γνώμην του Συμβουλίου Επικρατείας, ως το υπ’ αριθ.274 του 1935 πρακτικόν αυτού, απεφασίσαμεν και διατάσσομεν: Άρθρον μόνον.-1.Πλην των εν άρθρ.4 του από 15/29 Δεκ.1926 Δ/τος “περί των όρων και διατυπώσεων, καθ’ ους επιτρέπεται η επί προσωρινή ατελεία εισαγωγή χάρτου και χαρτονίου προς κατασκευήν κυτίων σιγαρέττων προοριζομένων δια την αλλοδαπήν” καθοριζομένων κατηγοριών κυτίων σιγαρέττων επιτρέπεται η κατασκευή και κυτίων εκλεκτών (BOMBES) καταλλήλων προς εναπόθεσιν σιγαρέττων εκ των κατά το άρθρ.2 του Δ/τος τούτου, ως ετροποποιήθη μεταγενεστέρως, ειδών χάρτου και χαρτονίου, διαστάσεων δε ουχί μεγαλειτέρων των 115Χ80Χ20, (μετ’ ανοχής 3 χιλιοστομέτρων επί πλέον) ως ταύτα περιγράφονται εν τω εδαφ.Α΄ του άρθρ.4 του ρηθέντος Δ/τος. 2.Ο παραλαμβάνων τας εν τω πίνακι του άρθρ.7 του ως άνω, από 15/29 Δεκ.1926 Δ/τος και εν τη κατηγορία Α΄ αναγραφομένας πρώτας ύλας επί προσωρινή ατελεία προς κατασκευήν κυτίων και εξαγωγήν τούτων εις την αλλοδαπήν ή αποταμίευσιν κυτία βάρους τουλάχιστον δέκα τεσσάρων χιλιογράμμων, εφ’ όσον τα εξαγόμενα ή αποταμιευόμενα κυτία κατεσκευάσθησαν και εκ των τεσσάρων ειδών χάρτου και χαρτονίου της κατηγορίας Α΄, ήτοι 1)εκ χαρτονίου της δασμολογικής κλάσεως 177α, β, γ, 2)εκ χάρτου συσκευασίας επικεχρισμένου, λεπτού, της δασμολογικής κλάσεως 178δ΄2,3)εκ χάρτου συσκευασίας αδιαβρόχου λεπτού της δασμολογικής κλάσεως 178γ΄ και 4)εκ χάρτου λευκού τυπογραφικού εκ χημικού πολτού, της δασμολογικής κλάσεως 179γ΄2, βάρος δε τουλάχιστον 13.200 χιλ/μων, εφ’ όσον τα εξαγόμενα ή αποταμιευόμενα κυτία κατεσκευάσθησαν εκ πάντων των, ως άνω, ειδών χάρτου και χαρτονίου, πλην του χάρτου συσκευασίας αδιαβρόχου, λεπτού της δασμολογικής κλάσως 178γ΄. Τα εξαγόμενα ή αποταμιευόμενα, ως άνω, κυτία δέον υποχρεωτικώς να έχωσι την εσωτερικήν επιφάνειαν του καλύμματος αυτών επικεκαλυμμένην δια χάρτου λευκού τυπογραφικού εκ χημικού πολτού της δασμολογικής κλάσεως 179γ΄, 2, να περιέχωσι δε και το εσωτερικόν περίβλημα των σιγαρέττων εκ του αυτού χάρτου. Εις τον επί των Οικονομικών Υφυπουργόν ανατίθεμεν την δημοσίευσιν και εκτέλεσιν του παρόντος Δ/τος. 30.Η.τ.9-10 Χάρτης 